CELEX: 62010CA0203
Language: et
Date: 2011-03-03 00:00:00
Title: Kohtuasi C-203/10: Euroopa Kohtu (kolmas koda) 3. märtsi 2011 . aasta otsus (Varhoven administrativen sad’i (Bulgaaria) eelotsusetaotlus) — Direktsia „Obzhalvane i upravlenie na izpalnenieto” — Varna versus „Auto Nikolovi” OOD (Direktiiv 2006/112/EÜ — Käibemaks — Kasutatud autoosad — Maksukohustusliku edasimüüja poolt liitu importimine — Kasuminormi maksustamise kord või tavapärased käibemaksureeglid — Mahaarvamisõiguse tekkimine — Vahetu õigusmõju)

30.4.2011   
            
            
               ET
            
            
               Euroopa Liidu Teataja
            
            
               C 130/7
            
         Euroopa Kohtu (kolmas koda) 3. märtsi 2011. aasta otsus (Varhoven administrativen sad’i (Bulgaaria) eelotsusetaotlus) — Direktsia „Obzhalvane i upravlenie na izpalnenieto” — Varna versus„Auto Nikolovi” OOD
   (Kohtuasi C-203/10) (1)
   
   (Direktiiv 2006/112/EÜ - Käibemaks - Kasutatud autoosad - Maksukohustusliku edasimüüja poolt liitu importimine - Kasuminormi maksustamise kord või tavapärased käibemaksureeglid - Mahaarvamisõiguse tekkimine - Vahetu õigusmõju)
   2011/C 130/13
   Kohtumenetluse keel: bulgaaria
   
      Eelotsusetaotluse esitanud kohus
   
   Varhoven administrativen sad
   
      Põhikohtuasja pooled
   
   
      Hageja: Direktsia „Obzhalvane i upravlenie na izpalnenieto” — Varna
   
      Kostja:„Auto Nikolovi” OOD
   
      Ese
   
   Eelotsusetaotlus — Varhoven administrativen sad — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1) artikli 311 lõike 1 punkti 1, artikli 314 ja artikli 320 lõike 1 esimese lõigu ja lõike 2 tõlgendamine — Kasuminormi maksustamise kord maksukohustusliku edasimüüja puhul, kes on kasutatud kaubad ise ühendusse importinud — Mõiste „kasutatud kaubad” ja nende esemete individuaalse määratlemise vajadus selle mõiste tarvis — Ajahetk, mil maksukohustuslikul edasimüüjal tekib õigus käibemaks maha arvata — Direktiivi artikli 314 vahetu õigusmõju
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 314 tuleb tõlgendada nii, et kasuminormi maksustamise kord ei ole kohaldatav selliste kaupade nagu kasutatud autoosade tarnetele, mille maksukohustuslik edasimüüja on ise liitu importinud ja millele kohaldatakse tavapäraseid käibemaksureegleid.
            
         
               2.
            
            
               Direktiivi 2006/112 artikli 320 lõike 1 esimest lõiku ja sama artikli lõiget 2 tuleb tõlgendada nii, et nendega on vastuolus siseriiklik säte, mille kohaselt lükkub maksukohustusliku edasimüüja jaoks selliste kaupade, mis ei ole kunstiteosed, kollektsiooni- või antiikesemed, impordilt tavapärase maksustamiskorra kohaselt tasutud käibemaksu mahaarvamise õigus edasi kuni järgneva tarneni, millele kohaldatakse tavapärast maksustamiskorda.
            
         
               3.
            
            
               Direktiivi 2006/112 artikli 314 ning artikli 320 lõike 1 esimese lõigu ja sama artikli lõike 2 sätetel on vahetu õigusmõju, mis lubab eraõiguslikul isikul siseriiklikus kohtus nendele sätetele tugineda ning nõuda, et kohus jätaks kohaldamata nende sätetega vastuolus olevad siseriiklikud õigusnormid.
            
         
      (1)  ELT C 195, 17.7.2010.